Strandveiðar Á tímabilinu maí , júní , júlí og ágúst er heimilt að veiða á handfæri allt að 8.600 lestir af óslægðum botnfiski á strandveiðum . Hægt er að nálgast aflaupplýsingar á heimasíðu Fiskistofu , skráðið í leitina skipaskránúmer okkar 7696 og veljið tímabil eða ár þá er hægt að nálgast pdf skjal með heildar upplýsingum yfir veiðar okkar . 2011 Við gerðum bátinn út á strandveiðar sumarið 2011 en báturinn var ekki tilbúinn til veiða fyrr en 7. júní 2011 en þá fórum við í fyrsta róðurinn . Við byrjuðum að róa frá Hólmavík , en fluttum okkur síðan til Drangsnes en við komumst bara í 4 róðra í júní . Í júlí fórum við til Grímseyjar og rérum þaðan það sem eftir var af tímabilinu en óhætt er að segja að það var það besta sem við gerðum , því heimamenn aðstoðuðu okkur á allan hátt og lærði ég mikið af þeim og eiga þeir þakkir skilið fyrir alla aðstoðina . En það væri löng upptaling að telja það upp bæði atvikin og alla þá sem hjálpuðu og aðstoðu okkur , en við lítum á Grímsey héðan í frá sem okkar annað heimili . 2012 Sumarið 2012 vorum við á strandveiðum í Faxaflóa , maí og júni mánuðir voru frekar góðir en síðan datt botninn úr þessu bæði hvað varðar fiskirí og kvótinn minni í júli og ágúst . En gott að vera heima þar sem gifting var í fjölskyldu okkar í júlí og því mikill gestagangur vegna brúðkaups . Við veiddum í heild 1.560 kg. minna en árið 2011 en aflaverðmæti var mun betra , veltan rúmum 100.000 , - hærri árið 2012 En munurinn á milli ára er lægra fiskverð fyrir norðan ásamt því að töluvert er af undirmálsfiski . Meðalverð árið 2012 var 279,28 kr. en árið 2011 var það 232,76 kr. 2013 Sumarið 2013 vorum við á strandveiðum í Faxaflóa það má segja að þetta sumar hafi verið það lélegasta síðan við byrjuðum , fiskirí lélegt og veður óhagstæð . Við voum meira á sjóstöng en árin á undan . Farið var með ferðamenn í siglingar út á flóann um helgar til að skoða hvali með meiru . Heildar aflinn þetta sumar var 7.700 kg. og þar af þorskur 5.049 kg . Aflaverðmæti sumarsins brúttó var aðeins 1.670.070 , - en meðalverð á þorski um sumarið var aðeins kr. 266,39 2014 Það komu aðeins 5.041 kg. á land í sumar þar af þorskur 3.674 og meðalverð aðeins 253,35 og brúttó heildar fisksala aðeins kr. 1.092.685 , - Sumarið var erfitt , fiskirí lélegt og mjög óhagstæð veður . Allt var reynt þar sem tíðarfar var afspyrnu lélegt . Um miðjan júlí fórum við á suðurlandið og komumst í 3 túra þar sem við lönduðum í Þorlákshöfn en það var í raun kolröng ákvörðun því fiskirí var næstum því ekkert . Eini ljósi punkturinn þetta sumarið var að ég útbjó makríl slóða og prófaði nýja veiðitækni með þeim árangri að ég og Úlfar bróðir lentum í makríl moki og fengum við 478 kg. af makríl sem þýddi að við urðum aflahæðstir strandveiði báta í þeirri tegund og það þurfti bara einn róður . 🙂 2015 Við byðjum um svona fisk og svona veður árið 2015